CELEX: 62018CN0001
Language: et
Date: 2018-01-02 00:00:00
Title: Kohtuasi C-1/18: Eelotsusetaotlus, mille on esitanud Augstākā tiesa (Läti) 2. jaanuaril 2018 – SIA Oriola Rīga versus Valsts ieņēmumu dienests

19.3.2018   
            
            
               ET
            
            
               Euroopa Liidu Teataja
            
            
               C 104/18
            
         Eelotsusetaotlus, mille on esitanud Augstākā tiesa (Läti) 2. jaanuaril 2018 – SIA Oriola Rīga versus Valsts ieņēmumu dienests
   (Kohtuasi C-1/18)
   (2018/C 104/23)
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Kassaator: SIA Oriola Rīga
   
      Teine pool kassatsioonimenetluses: Valsts ieņēmumu dienests
   
      Eelotsuse küsimused
   
   
               1.
            
            
               Kas juhtudel, kus imporditud kaup on ravimid, tuleb vastavalt määruse (EMÜ) nr 2913/92 (1) artikli 30 lõike 2 punktile b ja määruse (EMÜ) nr 2454/93 (2) artikli 151 lõikele 4 imporditud kauba tolliväärtuse kindlaksmääramisel pidada sarnasteks kaupadeks ravimeid, mille toimeaine ja selle aine kogus on sama (või sarnane), või tuleb sarnaste kaupade kindlakstegemiseks arvesse võtta ka kõnealuse imporditud kauba ja selle tootja turuseisundit, s.t populaarsust ja nõudlust?
            
         
               2.
            
            
               Kas imporditud kauba tolliväärtuse kindlaksmääramisel vastavalt määruse (EMÜ) nr 2913/92 artikli 30 lõike 2 punktile c on määruse (EMÜ) nr 2454/93, artikli 152 lõike 1 punktis b sätestatud 90päevane tähtaeg kohaldatav paindlikult?
            
         
               3.
            
            
               Kui nimetatud tähtaeg on kohaldatav paindlikult, kas siis tuleb prioriteetseteks pidada andmeid tehingute kohta, mis on tehtud hinnatava kauba importimisele kõige lähemal ajal ja mille esemeks on samasugused või sarnased kaubad, mida müüakse piisavas koguses selleks, et kindlaks määrata ühikuhinda, või vastupidi – andmeid tehingute kohta, mis on ajaliselt vähem lähedased, kuid mille esemeks on konkreetselt imporditavad kaubad?
            
         
               4.
            
            
               Kas imporditava kauba tolliväärtuse kindlaksmääramisel vastavalt määruse (EMÜ) nr 2913/92 artikli 30 lõike 2 punktile c tuleb kohaldada tehtud hinnaalandusi, mis on määranud hinna, millega on kaup tegelikult müüdud?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT 1992, L 302, lk 1; ELT eriväljaanne 02/04, lk 307).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT 1993, L 253, lk 1; ELT eriväljaanne 02/06, lk 3).